ddrg/super_eurlex huggingface dataset:
(1)

Glede na pomanjkljivosti, ki so bile ugotovljene pri revizijah, ki jih je Komisija izvedla v Indiji v letih 2010 in 2013, ter glede na veliko število najdb škodljivih organizmov na nekaterih rastlinah in rastlinskih proizvodih s poreklom iz Indije, je bil uvoz petih proizvodov, ki so bili najpogosteje prestreženi zaradi prisotnosti škodljivih organizmov, vključno z rastlinami iz vrst Mangifera L., razen semena, prepovedan z Izvedbenim sklepom Komisije 2014/237/EU (2).
(1)

Evropski sklad za prilagoditev globalizaciji (ESPG) je bil ustanovljen za zagotavljanje podpore presežnim delavcem in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.
(1)

Evropski sklad za prilagoditev globalizaciji (ESPG) je bil ustanovljen za zagotavljanje podpore presežnim delavcem in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.
(4)

Opravljena preverjanja, rezultati dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje te zahteve in torej ne more biti financiran iz Jamstvenega oddelka EKUJS, EKJS in EKSRP.
SL Uradni list Evropske unije L 48/9

SKLEP EVROPSKEGA PARLAMENTA IN SVETA

z dne 20. novembra 2013

o uporabi Solidarnostnega sklada EU

(2014/95/EU)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 26 tega sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),

ob upoštevanju predloga Evropske komisije,

ob upoštevanju naslednjega:

(1) Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi izkazala solidarnost s prebivalstvom v regijah, ki so jih prizadele nesreče.

(2) Medinstitucionalni sporazum z dne 17. maja 2006 omogoča uporabo Sklada do letne zgornje meje v višini 1 milijarde EUR.

(3) Uredba (ES) št. 2012/2002 vsebuje določbe, v skladu s katerimi se lahko uporabijo sredstva Sklada.

(4) Romunija je vložila vlogo za uporabo Sklada v zvezi s sušo in gozdnimi požari.

(5) Nemčija, Avstrija in Češka republika so vložile vloge za uporabo Sklada v zvezi s poplavami –

SPREJELA NASLEDNJI SKLEP:

Člen 1

Iz Solidarnostnega sklada Evropske unije se v splošni proračun Evropske unije za proračunsko leto 2013 prenese in uporabi znesek 400 519 089 EUR v sredstvih za prevzem obveznosti in sredstvih za plačila.

Člen 2

Ta sklep se objavi v Uradnem listu Evropske unije.

V Strasbourgu, 20. novembra 2013 Za Evropski parlament Predsednik M. SCHULZ Za Svet Predsednik V. LEŠKEVIČIUS

(1) UL C 139, 14.6.2006, str. 1.

(2) UL L 311, 14.11.2002. str. 3.
(e)

Vrsta gospodarske dejavnosti in/ali oznaka NACE*: Kadar organizaciji ustreza več kot ena oznaka SPIRS in/ali NACE, je treba razlikovati med primarno dejavnostjo in sekundarnimi dejavnostmi. (1) Vrsta gospodarske dejavnosti, ki se navede v skladu z oznakami SPIRS iz direktive Seveso: (1) Kmetijstvo (2) Dejavnosti v prostem času in športne dejavnosti (npr. drsališče) (3) Rudarstvo (jalovina in fizikalno-kemijski postopki) (4) Obdelava kovin (5) Obdelava železnih kovin (livarne, plavži itd.) (6) Obdelava neželeznih kovin (livarne, plavži itd.) (7) Obdelava kovin z elektrolitskimi in kemijskimi procesi (8) Petrokemične/naftne rafinerije (9) Proizvodnja in distribucija električne energije ter oskrba z električno energijo (10) Shranjevanje goriva (vključno za ogrevanje, prodajo na drobno itd.) (11) Proizvodnja, uničenje in shranjevanje eksplozivov (12) Proizvodnja in shranjevanje ognjemetov (13) Proizvodnja, polnjenje in distribucija utekočinjenega naftnega plina (14) Shranjevanje utekočinjenega naftnega plina (15) Shranjevanje in distribucija utekočinjenega zemeljskega plina (16) Shranjevanje in distribucija na debelo in drobno (razen utekočinjenega naftnega plina) (17) Proizvodnja in shranjevanje pesticidov, biocidov, fungicidov (18) Proizvodnja in shranjevanje gnojil (19) Proizvodnja farmacevtskih izdelkov (20) Shranjevanje, obdelava in odlaganje odpadkov (21) Voda in odplake (zbiranje, oskrba, obdelava) (22) Kemični obrati (23) Proizvodnja osnovnih organskih kemikalij (24) Proizvodnja plastike in gume (25) Izdelava in proizvodnja celuloze in papirja (26) Obdelava lesa in pohištvo (27) Proizvodnja in obdelava tekstila (28) Proizvodnja prehrambnih izdelkov in pijače (29) Splošna tehnika, proizvodnja in montaža (30) Ladjedelstvo, razrez in popravilo ladij (31) Gradbeništvo in inženirska gradbena dela (32) Keramika (opeka, lončenina, steklo, cement itd.) (33) Proizvodnja stekla (34) Proizvodnja cementa, apna, mavca (35) Elektronika in elektrotehnika (36) Pretovorna in prometna središča (pristanišča, letališča, parki za tovornjake, ranžirne postaje itd.) (37) Medicina, raziskave, izobraževanje (vključno z bolnišnicami, univerzami itd.) (38) Splošna proizvodnja kemikalij (ki ni navedena na seznamu) (39) Druge dejavnosti (ki niso navedene na seznamu) (2) Oznaka NACE: NACE je standardni evropski sistem statistične klasifikacije gospodarskih dejavnosti s 6-mestno oznako. Uporabnik morda želi organizacijo Seveso razvrstiti po tem sistemu klasifikacije z navedbo prvih štirih števk, poleg ali namesto oznak SPIRS.
(6)

Izvedbeni sklep 2014/807/EU določa, da morajo okužena in ogrožena območja, ki jih je vzpostavilo Združeno kraljestvo v skladu z Direktivo 2005/94/ES, obsegati vsaj okužena in ogrožena območja iz Priloge k navedenemu izvedbenemu sklepu. Izvedbeni sklep 2014/807/EU se uporablja do 22. decembra 2014.
(5)

Ker ustrezne osnovne zahteve za varovanje zdravja in varnosti niso izpolnjene in noben veljaven certifikat o ES-pregledu tipa ni bil predložen, se zaščitna obleka pred vročino po mnenju nemških organov ne sme dajati na trg. Dejansko zaščitna obleka pred vročino ne izpolnjuje zahtev nemške uredbe o dajanju osebne varovalne opreme na trg (8. ProdSV) in njena uporaba ogroža varnost, zdravje in življenja gasilcev ter drugih.
SL Uradni list Evropske unije L 300/1

SKLEP SVETA

z dne 8. oktobra 2014

o podpisu, v imenu Evropske unije in njenih držav članic, Protokola k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani zaradi upoštevanja pristopa Republike Hrvaške k Evropski uniji

(2014/717/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(5) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s pogoji iz člena 6(2) Akta o pristopu Republike Hrvaške (v nadaljnjem besedilu: Akt o pristopu) se pristop Republike Hrvaške k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani (v nadaljnjem besedilu: Sporazum) sklene s protokolom k Sporazumu (v nadaljnjem besedilu: Protokol). V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevnimi tretjimi državami.

(2) Svet je 14. septembra 2012 pooblastil Komisijo, da začne pogajanja z zadevnimi tretjimi državami. Pogajanja s Socialistično republiko Vietnam so bila s parafiranjem Protokola uspešno zaključena 21. maja 2014.

(3) Sporazum bi bilo treba podpisati, v imenu Evropske unije in njenih držav članic, s pridržkom njegove poznejše sklenitve –

SPREJEL NASLEDNJI SKLEP:

Člen 1

Podpis, v imenu Evropske unije in njenih držav članic, Protokola k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani in Socialistično republiko Vietnam na drugi zaradi upoštevanja pristopa Republike Hrvaške k Evropski uniji, se odobri s pridržkom sklenitve Protokola.

Besedilo Protokola bo objavljeno skupaj s sklepom o njegovi sklenitvi.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Ta sklep začne veljati na dan sprejetja.
(2)

Države članice so obvestile Komisijo, da so sprejele vse potrebne tehnične in pravne ukrepe za zbiranje podatkov iz člena 5(1) Uredbe (ES) št. 767/2008 in njihovo pošiljanje v vizumski informacijski sistem za vse vloge iz navedene regije, vključno z ukrepi za zbiranje in/ali pošiljanje podatkov v imenu druge države članice.
(9)

Komisija je na podlagi pripomb združenja EU ProSun 2. maja 2014 zahtevala predložitev stališč proizvajalcev izvoznikov in CCCME. CCCME je v svojem odgovoru z dne 13. maja 2014, dopolnjenem 16. junija 2014, menila, da je bila uporaba pretvorbe valut iz USD v EUR potrebna za izvajanje zaveze. Na zaslišanju s pooblaščencem za zaslišanje pri GD za trgovino 12. junija 2014 je CCCME svoje stališče ponovila. V dopisu z dne 15. julija 2014 je združenje EU ProSun predložilo pripombe na stališča CCCME, izražena v obravnavi. Komisija je 13. junija 2014 na podlagi določb zaveze zahtevala posvetovanja s proizvajalci izvozniki in CCCME. V okviru zahteve je bila obravnavana valuta, ki naj bi se uporabljala za mehanizem za prilagoditev cen. Komisija je ugotovila, da ta valuta ni bila opredeljena v zavezi in da je zato treba mehanizem za prilagoditev cen s pravnega vidika natančneje opredeliti. Proizvajalci izvozniki in CCCME so 1. julija 2014 sprejeli zahtevo za posvetovanja. Da bi se razjasnila navedena tehnična vprašanja v zvezi z izvajanjem zaveze, so 9. julija 2014 potekala posvetovanja med CCCME in Komisijo, v skladu z ustrezno klavzulo zaveze. Proizvajalci izvozniki in CCCME so 24. julija 2014 predložili obvestilo („obvestilo CCCME“) s predlogom, naj se izvajanje mehanizma za prilagoditev cen razjasni z dopolnitvijo osnutka ustreznih določb zaveze.
(93)

Za izpodbijanje argumentov družbe Metrans, da ne obstaja povpraševanje po kombiniranem prevozu v intermodalnih prevoznih enotah, razen za zabojnike, Slovaška predstavlja primere nevtralnega dostopa do terminala v Lovosicah na Češkem, ki je začel delovati leta 2006 in na svojih rednih poteh prevaža predvsem zabojnike ter pri katerem je število prevoženih intermodalnih prevoznih enot med letoma 2007 in 2012 naraslo za 81 %, do leta 2012 pa so zamenljiva tovorišča in polpriklopniki znašali 75 % pretovarjanja. Slovaška je podala tudi primer nevtralnega dostopa do terminala Wuppertal – Langerfeld, znotraj katerega se zdaj skoraj izključno prevažajo zamenljiva tovorišča in polpriklopniki. Celo v terminalu družbe WienCont, ki je pomembna lokacija za pretovarjanje ladijskih zabojnikov, zamenljiva tovorišča znašajo 21 % pretovarjanja.
(5)

Danska je 14. februarja 2014 predložila uradni zahtevek za povračilo, ki so ga spremljali finančno poročilo, dokazilne listine ter epidemiološko poročilo o vsakem gospodarstvu, kjer so bile živali zaklane in uničene. Zahtevek za povračilo znaša 67 667,39 EUR. Vendar po pregledu predloženih dokumentov se znesek v višini 5 468,85 EUR ni štel kot upravičen do povračila v skladu s pogoji iz člen 5 Uredbe (ES) št. 349/2005.
(5)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Danska poslala pred 1. aprilom 2014, in na podlagi napovedi služb Komisije iz pomladi 2014 je ugotovljeno naslednje: — javnofinančni primanjkljaj je v obdobju 2010–2013 ostal v mejah referenčne vrednosti 3 % BDP iz Pogodbe z izjemo leta 2012, ko je na saldo negativno vplivalo enkratno povračilo, povezano s pokojninsko reformo iz leta 2011. Vpliv enkratnega povračila na javnofinančni saldo v letu 2012 je ocenjen na 1,6 % BDP. Javnofinančni primanjkljaj je leta 2010 znašal 2,5 % BDP, leta 2011 1,9 % BDP, leta 2012 3,8 % BDP in leta 2013 0,8 % BDP. Na izboljšanje javnofinančnega salda so vplivali ukrepi za konsolidacijo, tako na strani prihodkov kot na strani odhodkov, zlasti zaradi omejevanja rasti javne porabe, — v konvergenčnem programu Danske za leto 2014 je napovedano, da bo javnofinančni primanjkljaj leta 2014 znašal 1,3 % BDP in leta 2015 2,9 % BDP. V obdobju 2013–2014 na javne finance vplivajo enkratni prihodki iz naslova prestrukturiranja obstoječih dodatnih pokojninskih zavarovanj, s katerim se bo omogočilo odplačilo davčnih obveznosti za prihodnja izplačila dodatnih pokojninskih zavarovanj po ugodni davčni stopnji. Ta ukrep naj bi k javnofinančnemu saldu v obeh letih prispeval skoraj 1,8 % BDP. Leta 2015 ta ukrep ne bo imel nobenih učinkov, zaradi česar se pričakuje povečanje javnofinančnega primanjkljaja. Glede na napovedi služb Komisije iz pomladi 2014 naj bi javnofinančni primanjkljaj v letu 2014 dosegel 1,2 % BDP, v letu 2015 pa 2,7 % BDP. Tako naj bi primanjkljaj v obdobju, ki ga zajemajo napovedi, ostal pod referenčno vrednostjo 3 % BDP iz Pogodbe, — potem ko se je strukturni saldo, to je saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, med letoma 2011 in 2013 v kumulativnem smislu izboljšal za 0,7 % BDP, naj bi se ob predpostavki nespremenjene politike v letu 2014 predvidoma poslabšal za 0,8 % BDP (na – 0,2 % BDP),v letu 2015 pa za dodatnih 0,3 % BDP, — glede na napovedi služb Komisije iz pomladi 2014 naj bi se bruto javni dolg v letu 2014 zmanjšal na 43,5 % BDP, v letu 2015 pa naj bi se ponovno povečal na 44,9 % BDP, kar je še vedno pod referenčno vrednostjo 60 % iz Pogodbe.
(1)

V skladu s členom 271(d) Pogodbe o delovanju Evropske unije in členom 35.6 Statuta Evropskega sistema centralnih bank in Evropske centralne banke, v povezavi z deveto uvodno izjavo Uredbe Sveta (ES) št. 3603/93 (1), je Svet ECB zadolžen, da ocenjuje, ali nacionalne centralne banke (NCB) spoštujejo svoje obveznosti po Pogodbah. V ta namen Svet ECB spremlja, ali NCB spoštujejo prepoved denarnega financiranja, kot je določena v členu 123 Pogodbe o delovanju Evropske unije. Cilj tega sklepa je pojasniti merila, ki jih bo Evropska centralna banka (ECB) v okviru zgoraj omenjene vloge Sveta ECB glede spremljanja uporabila za vprašanja obrestovanja vlog, ki jih imajo države in osebe javnega prava pri njihovih centralnih bankah, v odnosu do prepovedi denarnega financiranja po Pogodbi.
SL Uradni list Evropske unije L 140/1

SKLEP SVETA

z dne 14. marca 2014

o podpisu, v imenu Evropske unije in njenih držav članic, ter začasni uporabi Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji

(2014/257/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 91, člena 100(2), člena 167(3) in člena 207, v povezavi s členom 218(5) Pogodbe,

ob upoštevanju Akta o pristopu Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Svet je 24. septembra 2012 pooblastil Komisijo, da v imenu Unije, njenih držav članic in Hrvaške začne pogajanja z Republiko Korejo z namenom sklenitve dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Dodatni protokol).

(2) Pogajanja so se s parafiranjem Dodatnega protokola uspešno sklenila 8. novembra 2013.

(3) S pridržkom njegove poznejše sklenitve je treba Dodatni protokol podpisati v imenu Unije in njenih držav članic.

(4) Zaradi pristopa Hrvaške k Uniji 1. julija 2013 bi bilo Dodatni protokol treba uporabljati začasno od navedenega datuma –

SPREJEL NASLEDNJI SKLEP:

Člen 1

Podpis Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Hrvaške k Evropski uniji, v imenu Evropske unije in držav članic, se odobri s pridržkom njegove sklenitve.

Besedilo Dodatnega protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Dodatnega protokola v imenu Unije in njenih držav članic, in da v imenu Unije in držav članic pošlje uradno obvestilo iz člena 9 Dodatnega protokola glede dokončanja notranjih postopkov za podpis in začasno uporabo.

Člen 3

Dodatni protokol se uporablja začasno z učinkom od 1. julija 2013 v skladu s členom 9(2) in (3) Protokola do zaključka postopkov za njegovo formalno sklenitev.

Člen 4

Ta sklep začne veljati na dan sprejetja.
(5)

V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja.
(2)

Sklep Komisije 2010/778/EU (3) spreminja Odločbo 2006/944/ES z določitvijo končnih ravni emisij, dodeljenih Uniji in vsaki izmed držav članic, in z določbo, da se končna aritmetična razlika, ki znaša 19 357 532 ton ekvivalenta ogljikovega dioksida med ravnmi emisij Unije in vsoto emisij držav članic, izda kot enote dodeljene količine s strani Unije. Poleg tega navedeni sklep določa prenos 5 milijonov enot teh dodeljenih količin iz registra Unije pogodbenici Kjotskega protokola, ki ima račun v registru Danske.
1)

Drugi odstavek pod naslovom „Načelo“ se nadomesti z naslednjim: „Če so švicarskim kantonskim organom dodeljene naloge, pristojnosti in pooblastila, se te naložijo ustreznim vladnim agencijam Lihtenštajna. Za zadeve, ki jih urejajo kantonski organi za kmetijstvo, je to oddelek za kmetijstvo Urada za okolje („Amt für Umwelt, Abteilung Landwirtschaft“), Dr. Grass-Strasse 12, FL-9490 Vaduz, in za zadeve, ki jih urejajo kantonski organi za veterino in prehrano, je to Urad za nadzor hrane in veterinarske zadeve („Amt für Lebensmittelkontrolle und Veterinärwesen“), Postplatz 2, FL-9494 Schaan.“
(10)

Ker ni dokaza o nasprotnem, je omejitev uporabe na poklicne uporabnike primeren in razpoložljiv ukrep za zmanjšanje tveganja pri odobritvi proizvodov, ki vsebujejo difenakum, v Nemčiji. To ugotovitev potrjujejo tudi argumenti Nemčije o ugotovljeni odpornosti proti difenakumu pri podganah in njenem domnevnem širjenju po državi. Poleg tega ima Nemčija dobro delujočo infrastrukturo usposobljenih ponudnikov obvladovanja škodljivcev in poklicnih uporabnikov z dovoljenjem, kot so kmetje, vrtnarji in gozdarji, ki so se poklicno usposabljali, kar pomeni, da predlagana omejitev ne ovira preprečevanja okužb.
(7)

Nekatere pripombe, prejete v okviru javnega posvetovanja, so opozorile na obstoj alternativnih metod za razkuževanje vodnega sistema. Vendar so države članice, ki so poslale zahteve, dejale, da je na njihovih ozemljih treba imeti zadostni obseg tehnično in ekonomsko izvedljivih alternativ, ki so na voljo za nadzor legionele, in po potrebi za zmanjšanje tveganja zaprtja glavnega dotoka vode za naprave na morju. Na nekaterih javnih posvetovanjih so to potrdili uporabniki zadevnih proizvodov, npr. bolnišnice.
(1)

Svet in predstavniki vlad držav članic, ki so se sestali v okviru Sveta, so s Sklepom z dne 29. junija 2010 pooblastili Komisijo, da začne pogajanja s Švico za sklenitev Sporazuma o sodelovanju v evropskih satelitskih navigacijskih programih (v nadaljnjem besedilu: Sporazum).
SKLEP SVETA 2014/901/SZVP

z dne 12. decembra 2014

o spremembi Sklepa 2013/255/SZVP o omejevalnih ukrepih proti Siriji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1),

ob upoštevanju naslednjega:

SPREJEL NASLEDNJI SKLEP:

Člen 1

V Sklep 2013/255/SZVP se vstavi naslednji člen:

„Člen 7a

1. Za državljane držav članic ali z ozemelj držav članic ali z uporabo plovil, ki plujejo pod njihovo zastavo, ali njihovih zrakoplovov velja prepoved prodaje, dobave, prenosa ali izvoza reaktivnega goriva in dodatkov, posebej zasnovanih za reaktivno gorivo, v Sirijo, ne glede na izvor navedenega.

2. Prepovedano je neposredno ali posredno zagotavljanje financiranja ali finančne pomoči, zavarovanja in pozavarovanja ali posredniških storitev povezanih z vsako prodajo, dobavo, prenosom ali izvozom reaktivnega goriva in dodatkov iz odstavka 1.

3. Pristojni organi države članice lahko odobrijo prodajo, dobavo, prenos ali izvoz reaktivnega goriva in dodatkov v Sirijo ali neposredno ali posredno zagotavljanje financiranja, finančne pomoči, zavarovanja, pozavarovanja ali posredniških storitev, potrebnih za uporabo s strani Združenih narodov ali organov, ki nastopajo v njihovem imenu v humanitarne namene, kot so zagotavljanje ali lajšanje zagotavljanja pomoči, vključno z medicinsko opremo, hrano ali prenosom humanitarnih delavcev in s tem povezano pomočjo ali za evakuacije iz Sirije ali znotraj Sirije.

4. Prepovedi iz odstavkov 1 in 2 se ne uporabljajo za reaktivno gorivo in dodatke, ki se uporabljajo izključno za civilne zrakoplove, ki niso sirijski in ki pristajajo v Siriji, če so namenjeni in se uporabljajo izključno za nadaljevanje letenja zrakoplova, na katerem so bili natovorjeni.

5. Unija sprejme potrebne ukrepe za določitev predmetov, za katere se uporablja ta člen.“
(11)

Po sprejetju Izvedbenega sklepa z dne 26. novembra 2013 in Izvedbenega sklepa 2014/170/EU je Komisija nadaljevala svoje dialoge z Belizejem. Zdi se zlasti, da je Belize izvedel svoje obveznosti po mednarodnem pravu in sprejel ustrezen pravni okvir za boj proti IUU ribolovu. Uvedel je ustrezen in učinkovit sistem spremljanja, nadzora in inšpekcij, vzpostavil sistem odvračilnih sankcij in zagotovil pravilno izvajanje sistema potrdil o ulovu. Poleg tega je Belize izboljšal svoje izpolnjevanje svojih mednarodnih obveznosti, vključno s tistimi, ki izhajajo iz priporočil in resolucij regionalnih organizacij za upravljanje ribištva ter vzpostavil nov sistem za registracijo plovil v skladu z mednarodnim pravom. Belize trenutno izpolnjuje priporočila in resolucije ustreznih organov ter je sprejel lasten nacionalni akcijski načrt za preprečevanje IUU ribolova, v skladu z mednarodnim akcijskim načrtom Združenih narodov za preprečevanje nezakonitega, neprijavljenega in nereguliranega ribolova.
(5)

Za zadevne akte, ki niso del schengenskega pravnega reda, se člen 10(5) Protokola št. 36 nanaša na Protokol št. 21 o stališču Združenega kraljestva in Irske glede območja svobode, varnosti in pravice, člen 4 slednjega Protokola pa se nanaša na postopek iz člena 331(1) PDEU. Določba člena 331(1) določa, da Komisija potrdi udeležbo države članice, ki se želi priključiti že obstoječemu okrepljenemu sodelovanju, in po potrebi potrdi, da so pogoji udeležbe izpolnjeni.
2)

v členu 10 se odstavek 2 nadomesti z naslednjim: „2. Referenčni finančni znesek skupnih stroškov EUFOR RCA za obdobje do 15. decembra 2014 znaša 25,9 milijona EUR. Referenčni finančni znesek skupnih stroškov EUFOR RCA za obdobje od 16. decembra 2014 do 15. marca 2015 znaša 5,7 milijonov EUR. Odstotni delež referenčnega zneska iz člena 25(1) Sklepa 2011/871/SZVP za obdobje do 15. decembra 2014 znaša 50 %. Odstotni delež referenčnega zneska iz člena 25(1) Sklepa 2011/871/SZVP za obdobje od 16. decembra 2014 do 15. marca 2015 znaša 0 %.“ ;